Fenntarthatósági – öko munkaközösség munkaterve 2022-2023-as tanév

Munkaközösség tagjai:

* Juhászné Szabó Magdolna – mkv vezető
* Hegedűs-Kozma Eszter
* Horváthné Körmendi Andrea
* Husztiné Tofán Mónika
* Korbély Alexandra
* Reegn Frigyes
* Szabóné Burján Krisztina

|  |  |  |  |
| --- | --- | --- | --- |
| **Feladat** | **Dátum/ határidő** | **Felelős** | **Tevékenység** |
| **ÖKO munkacsoport alakuló értekezlet** |  | Juhászné Szabó Magdolna | Rendszeresen bemutatja tevékenységét a honlapon, és a faliújságon |
| **Alapdokumentumok** |  |  |  |
| **Az ökoiskolai vonatkozások megjelenítése a szaktantárgyi munkatervekben minden tantárgy esetében:** matematika, fizika, informatika, kémia, biológia történelem, magyar, etika nyelvek: (angol, német,) testnevelés, osztályfőnöki | Szept. | Szaktanárok | Mkv. ellenőrzi |
| **Az ökoiskolai vonatkozások megjelenítése a munkaközösségi munkatervekben:** | Szept. | Munkaközösség vezetők | Mkv. ellenőrzi |
| **Öko-iskolai munkaterv készítése és nyilvánossá tétele** | Szept. | ÖKO csoport | Honlapon |
| **DÖK bevonása-ötletek, javaslatok, rendszeres összejövetel, DÖK-ön belüli ZölÖKO munkacsoport létrehozása, kapcsolattartás** | Szept. | Feketéné Salamon Adrienn | DÖK feladatterv |
| **Szülők tájékoztatása, ötletek, javaslatok** | Folyamatos |  | Szülői közösség bevonása, honlap |
| **Öko-faliújság** (központi) | Folyamatos | Juhászné Szabó Magdolna | rendszeres megújítás |
| Öko-faliújság (osztálytermekben) osztálytermek zöldítése | Folyamatos | Osztályfőnökök | cikkek újítása |
| Öko-faliújság a tanáriban | Folyamatos | ÖKO csoport | aktualizálás |
| Iskola **öko-weboldalán** zöldhírek, ökocikkek, fényképek, munkaterv, stb! | Folyamatos | ÖKO csoport  Rendszergazda | Az aktuális ökoprogramok bemutatása |
| **Könyvtár:** tematikus adatbázis, gyűjtemény: kapcsolódó szakirodalom, filmek, folyóiratok, stb. bővítés | Folyamatos | Reegn Frigyes  Szabó Orsolya |  |
| **Együttműködések:** |  |  |  |
| GYÖSZ | Folyamatos | Juhászné Szabó Magdolna | kapcsolatfelvétel megújítása |
| A Közösségi  Házban örökbe fogadott magas ágyásunk folyamatos gondozása | Folyamatos | ÖKO munkacsoport | kapcsolódás a helyi rendezvényekhez |
| **Iskolazöldítés:** Felesleges vagy nagyra nőtt növények átvétele: osztálytermek és folyosók díszítése: természetes anyagok, környezetvédelem szempontjai, stb | Folyamatos | Ofők  Osztály  ZöldÖKO | Meghirdetni az osztályok között |
| **Teremdekorációs verseny:** az osztálytermek dekorációjában fontos szempont a környezettudatosság megjelenése, zöldsarkok kialakítása, természetes anyagok használata, a PET palackok szelektív gyűjtése | Szeptember 19 | Ofők  ZöldÖKO | Az éves témának (fenntarthatóság) alapján a dekoráció elkészítése  ÉGHAJLATVÁLTOZÁS |
| **Szelektív hulladékgyűjté**s: PET osztályteremben folyamatosan kupak, papír, évente kétszer elem külön kiírás szerint | Szept. – től folyamatosan | Ofők  Bíró Etelka |  |
| **Egészséges életmódhoz** kapcsolódó programokon, versenyeken való részvétel (sportversenyek, futás,) | Folyamatos | Testnevelők |  |
| **Komposztáló zöld láda** használata | Folyamatos | Öko csoport  Ofők | Ismertetni, hogy mit szabad beledobni, minden osztályban kifüggeszteni. |
| Európai Mobilitási Hét és Autómentes Nap | Szeptember 16-22 | ZöldÖKO  Feketéné Salamon Adrienn | Kerékpáros ügyességi verseny + kresz - teszt |
| Magyar Diáksport Napja  Városi Futóverseny (Gyál) | Szeptember 24 | Testnevelők | alma +műzli |
| 9. évfolyam technikumi osztályok bemeneti mérése: Matematika, Magyar, Idegen nyelv | Szeptember eleje | Dr. Laczkó Mária, Dr. Fülöpné B. Alice, Feketéné Salamon Adrienn | Feladatok összeállítása |
| Ügyességi Csapat Bajnokság (Albertirsa) | Szeptember vége | Bíró Etelka |  |
| Állatok Világnapja | Október 04 | Juhászné Szabó Magdolna | Bundás Alapítvány kutya – macska eledel gyűjtése már szept. 01 - től |
| A világ legnagyobb tanórájához csatlakozunk | október 02 - 06 | biológia (Korbély Alexandra), földrajz (Juhászné Szabó Magdolna) |  |
| Karácsonyi auladíszítés | 12.06 | Juhászné Szabó Magdolna  Husztiné Tofán Mónika | Karácsonyi díszek készítése hulladékból, újrahasznosítható anyagokból |
| NETFIT mérés | Jan. 9 – máj. 12 | Testnevelők |  |
| Centrum Röplabda Bajnokság | 02. közepe | testnevelők | Díjazás Centrum segítséggel |
| A víz világnapja | 03. 22 | Juhászné Szabó Magdolna | Dél – Pesti Szennyvíztisztító telep  + akadályverseny a parkban |
| Fenntarthatósági témahét | 04. 24 - 28 | Juhászné Szabó Magdolna | minden kolléga a maga tanóráján kapcsolódik be |
| Projekt napok: Ismerd meg a Városligetet, illetve Ismerd meg az Ócsai Tájvédelmi körzetet! | 06. 13 - 15 | Husztiné Tofán Mónika | Ócsai Tájvédelmi körzet  Városliget |

Örökbe fogadtunk a gyáli Arany János Közösségi Ház és Városi Könyvtárban 2 magaságyást, amit külön beosztás szerint tanulóink gondoznak a tanév során. Minden osztályteremben 2 db hulladékgyűjtőt helyeztünk el – kommunális/szelektív –megkönnyítve, hatékonyabbá téve szelektív gyűjtést. Igyekszünk ebben a tanévben nagyobb hangsúlyt helyezni a szelektív gyűjtésre, mert a tavalyi évben ez nem teljesen sikerült. Az aulában külön elhelyeztünk egy kis-komposztgyűjtőt, amit naponta ürít a délutáni portás a parkolóban elhelyezett komposztáló ládába.

Már hagyomány iskolánkban, hogy az Autómentes napon, aki teheti tömegközlekedéssel, vagy kerékpárral, rollerrel vagy gyalog jön.

Az Állatok Világnapján hagyományainknak megfelelően a Bundás Barátok Állatmentőknek gyűjtünk élelmet, állatjátékokat, takarókat, stb.

Iskolánk nagy hangsúlyt helyez tanulóink és dolgozóink szemléletformálására. Az udvaron található kiskerteket folyamatosan gondozzuk és az évszaknak megfelelően ültetjük be virágokkal.

Csatlakozunk idén is a Világ legnagyobb tanórájához. A Világ Legnagyobb Tanórájának **kiemelt témája** ebben az évben a 10. globális cél, **az egyenlőtlenségek csökkentése**.

A Víz Világnapján szeretnénk ellátogatni a Dél-Pesti Szennyvíztisztító telepre, hogy tanulóink szembesüljenek azzal, hogy miért is kell a vízre vigyáznunk és milyen sok energia azt újra hasznosítani, tisztítani.

A Fenntarthatósági témahetet minden kolléga a saját szakjának megfelelően építi be a tananyagba. Ehhez nagy segítséget kapunk a honlapról és saját ötleteinket is ekkor valósítjuk meg: kültér tanterem berendezéseinek elkészítése.

Évek óta célul tűzzük ki, hogy tanulóink ismerkedjenek meg a közelebbi és távolabbi környezetükkel, ezért projekt napok keretében erre helyezünk nagy hangsúlyt, amely minden osztályt érint, kivéve az éppen akkor érettségizőket, vizsgázókat.

Megállapodtunk abban, hogy a ballagási ünnepélyen már nem használunk léggömböket. Ezt azzal is szeretnénk tovább fejleszteni, hogy a bejövő kilencedik évfolyamos tanulók a belépésük évének őszén ültetnek egy fát az iskola udvarán, amit gondoznak itt töltött idejük alatt. A ballagásukkor egy emléktáblát helyeznek el a fán, így hagynak örök emléket maguk után az iskolában.

Gyál, 2022. 09. 11.

Juhászné Szabó Magdolna

fenntarthatósági-öko munkaközösség vezető